-modda. Bojxona organlaridagi xizmat muddatini uzaytirish, xizmatdan bo‘shatish va xizmatga tiklash

|
-modda. Bojxona organlaridagi xizmat muddatini uzaytirish, xizmatdan bo‘shatish va xizmatga tiklash
|
bet | 16/21 | Sana | 19.12.2023 | Hajmi | 0,9 Mb. | | #123889 |
Bog'liq bojxona23-modda. Bojxona organlaridagi xizmat muddatini uzaytirish, xizmatdan bo‘shatish va xizmatga tiklash
Bojxona organlari xodimlarini xizmatdan bo‘shatish O‘zbekiston Respublikasi Davlat bojxona qo‘mitasi raisi tomonidan vakolat berilgan bojxona organi rahbarining buyrug‘i bilan amalga oshiriladi.
Bojxona organi xodimi quyidagi asoslarga ko‘ra xizmatdan bo‘shatiladi:
o‘zining xohishi bo‘yicha (pensiya olish huquqini beradigan xizmat muddatini o‘tamaganlar uchun) — xodimning bildirgisi asosida;
xizmatda bo‘lishning belgilangan chegara yoshiga to‘lganda;
pensiya olish huquqini beradigan xizmat muddatini o‘taganda — xodimning bildirgisi asosida;
kasalligi bo‘yicha — ichki ishlar organlari harbiy-tibbiy komissiyasining xizmatga yaroqsizligi to‘g‘risidagi xulosasi asosida;
sog‘lig‘ining cheklanganligi holati bo‘yicha — ichki ishlar organlari harbiy-tibbiy komissiyasining xizmatga yaroqliligi cheklanganligi to‘g‘risidagi va xizmat bo‘yicha boshqa lavozimga o‘tkazish imkoniyati mavjud bo‘lmagan taqdirda, egallab turgan lavozimiga muvofiq xizmat majburiyatlarini bajara olmasligi haqidagi xulosasi asosida;
dastlabki sinov muddati davomida xizmatga yaroqsizligi sababli;
malakasi yetarli emasligi oqibatida egallab turgan lavozimiga noloyiqligi sababli — attestatsiya natijalari asosida;
xizmat intizomini bir marta qo‘pol ravishda buzganligi sababli;
bojxona organi xodimining sha’niga putur yetkazuvchi xatti-harakat sodir etganligi sababli;
jinoyati uchun sudning hukmi, ajrimi, qarori qonuniy kuchga kirganidan keyin hukm qilinganligi sababli;
xodimda intizomiy jazo chorasi mavjud bo‘lgan taqdirda muntazam ravishda xizmat intizomini buzganligi uchun;
boshqa davlat organiga o‘tganligi sababli (kadrlar zaxirasiga kiritmasdan);
O‘zbekiston Respublikasi fuqaroligi tugatilganligi yoki chet davlat fuqaroligini olganligi sababli;
Oldingi tahrirga qarang.
xodimlar uchun qonunchilik hujjatlarida belgilangan cheklovlarga (taqiqlarga) rioya etmaganligi sababli.
(23-modda ikkinchi qismining o‘n beshinchi xatboshisi O‘zbekiston Respublikasining 2021-yil 21-apreldagi O‘RQ-683-sonli Qonuni tahririda — Qonunchilik ma’lumotlari milliy bazasi, 21.04.2021-y., 03/21/683/0375-son)
Bojxona organlaridagi xizmatni o‘tash yoshining chegarasi serjantlar tarkibidagi xodimlar uchun ellik yoshni, ofitserlar tarkibidagi xodimlar uchun — ellik besh yoshni, generallar tarkibi uchun — oltmish yoshni tashkil etadi.
Oldingi tahrirga qarang.
Yuqori kasbiy tayyorgarlikka, egallab turgan lavozimida ish tajribasiga ega bo‘lgan va sog‘lig‘ining holatiga ko‘ra xizmatni o‘tashga yaroqli bojxona organlari xodimlariga ularning roziligi bilan xizmat muddati O‘zbekiston Respublikasi Davlat bojxona qo‘mitasi raisi tomonidan belgilangan tartibda besh yilgacha, Bojxona institutida professor-o‘qituvchilik lavozimlarini egallab turgan va ilmiy darajaga ega bo‘lgan shaxslarga esa o‘n yilgacha bo‘lgan muddatga uzaytirilishi mumkin.
(23-moddaning to‘rtinchi qismi O‘zbekiston Respublikasining 2019-yil 22-maydagi O‘RQ-540-sonli Qonuni tahririda — Qonun hujjatlari ma’lumotlari milliy bazasi, 23.05.2019-y., 03/19/540/3167-son)
Ilgari bojxona organlarida xizmat qilgan yoxud haqiqiy harbiy xizmatni o‘tagan fuqarolarni qayta qabul qilishda ular yoshining chegarasi qirq besh yoshdan oshmasligi kerak.
Xizmat muddatini uzaytirish to‘g‘risidagi qaror bojxona organi xodimini ushbu Qonunda nazarda tutilgan asoslar bo‘yicha xizmatdan bo‘shatish imkoniyatini istisno etmaydi.
Quyidagi hollarda bojxona organlari xodimlarini xizmatdan bo‘shatishga yo‘l qo‘yilmaydi, agar ular:
tibbiyot muassasalarida davolanishda bo‘lsa, ichki ishlar organlarining tibbiyot muassasalari tomonidan vaqtincha mehnatga layoqatsiz deb topilgan hollarda;
ta’tilda yoki xizmat safarida bo‘lsa;
asirga yoki garovga olingan bo‘lsa (o‘z ixtiyori bilan asirga tushish yoki garovga olinish hollari bundan mustasno).
Bojxona organi xodimiga nisbatan tergov harakatlari olib borilayotgan, sudda ko‘rilayotgan jinoyat ishi bo‘yicha to‘xtam qabul qilinmagan yoki sud hukmi qonuniy kuchga kirmagan bo‘lsa, u xizmatdan bo‘shatilishi mumkin emas.
Bojxona organi xodimi kalendar hisobdagi xizmat davri yigirma yilga yetganida pensiya olish huquqini beradigan o‘tagan xizmat muddati bo‘yicha xizmatdan bo‘shash huquqiga ega.
Bojxona organlari xodimlari halok bo‘lganligi (vafot etganligi), bedarak yo‘qolgan deb topilganligi yoki vafot etgan deb e’lon qilinganligi sababli bojxona organlari shaxsiy tarkibi ro‘yxatlaridan chiqariladi.
Sodir etgan jinoyati uchun sudning hukmi, ajrimi, qarori qonuniy kuchga kirganidan keyin hukm qilinganligi munosabati bilan bo‘shatilgan shaxslarni bojxona organlaridagi xizmatga tiklash, ular g‘ayriqonuniy ravishda jinoiy javobgarlikka tortilganligi yoxud asossiz bo‘shatilganligi tan olingan hollarda, sudning qonuniy kuchga kirgan qarori yoki O‘zbekiston Respublikasi Davlat bojxona qo‘mitasi raisining qarori asosida amalga oshiriladi.
Xizmatga tiklanishi lozim bo‘lgan shaxslarni shaxsiy tarkib ro‘yxatlariga kiritish va lavozimga tayinlash O‘zbekiston Respublikasi Davlat bojxona qo‘mitasi raisining qarori bilan amalga oshiriladi.
Bojxona organlaridagi xizmatga tiklash shaxs bo‘shatilgan kunidan tiklangan kuniga qadar bo‘lgan davrni hisobga olish sharti bilan avvalgi maxsus unvonini berish, ustamani va o‘tagan xizmat muddatini hisoblash, avvalgi lavozimiga tayinlash yoxud buning imkoni bo‘lmasa, unga teng yoki boshqa lavozimga tayinlash orqali amalga oshiriladi.
Qamoqqa olingan bojxona organi xodimiga qamoqqa olingan kundan boshlab pul ta’minotini to‘lash to‘xtatib turiladi hamda qamoqdan ozod etilgan kundan boshlab tiklanadi.
Xizmatga tiklanayotgan shaxsga yetkazilgan moddiy va ma’naviy zararning o‘rnini qoplash sudning qarori asosida amalga oshiriladi.
Ilgari bojxona organlaridan bo‘shatilgan shaxslarni xizmatga qabul qilish tartibi O‘zbekiston Respublikasi Davlat bojxona qo‘mitasi raisi tomonidan belgilanadi.
Bojxona organlarida xizmatni o‘tayotgan (shu jumladan kadrlar zaxirasida bo‘lgan) bojxona organlari xodimlariga xizmat o‘tash muddati imtiyozli ravishda — bir kuni bir yarim kunga tenglashtirib hisoblanadi.
Oldingi tahrirga qarang.
Bojxona institutida, O‘zbekiston Respublikasi Davlat bojxona qo‘mitasining sobiq Bojxona kollejida va O‘zbekiston Respublikasining oliy harbiy ta’lim muassasalarida o‘qish davrida xizmat muddatining bir kuni bir kun hisobida hisoblanadi.
(23-moddaning o‘n sakkizinchi qismi O‘zbekiston Respublikasining 2019-yil 22-maydagi O‘RQ-540-sonli Qonuni tahririda — Qonun hujjatlari ma’lumotlari milliy bazasi, 23.05.2019-y., 03/19/540/3167-son)
Bojxona organi xodimi bo‘ysunuv tartibida yuqori turuvchi organga yoxud sudga murojaat etib, o‘zining xizmatdan bo‘shatilishi yuzasidan shikoyat qilish huquqiga ega.
|
| |